ddrg/super_eurlex huggingface dataset:
Uredba Sveta (ES) št. 2825/98

z dne 22. decembra 1998

o oprostitvi dajatev skupne carinske tarife pri uvozu v Skupnost pripravljenih in konzerviranih sardel s poreklom iz Maroka

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker Protokol 2 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani, ki je bil podpisan 26. februarja 1996, predvideva, da je uvoz pripravljenih in konzerviranih sardel pod oznakami KN 16041311, 16041319 in ex16042050 s poreklom iz Maroka od 1. januarja 1999 oproščen carin;

ker mora do sklenitve Sporazuma in začetka njegove veljavnosti Skupnost avtonomno uvesti to ureditev,

SPREJEL NASLEDNJO UREDBO:

Člen 1

Uvoz pripravljenih in konzerviranih sardel pod oznakami KN 16041311, 16041319 in ex16042050 s poreklom iz Maroka je oproščen carin.

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 1999 do začetka veljavnosti Evro-mediteranskega sporazuma z Marokom.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 1998

Za Svet

Predsednik

C. Einem

--------------------------------------------------
Uredba Sveta (ES, ESPJ, Euratom) št. 2461/98

z dne 12. novembra 1998

o spremembi Uredbe (ESPJ, EGS, Euratom) št. 300/76 o kategorijah uradnikov, upravičenih do dodatkov za izmensko delo, ter stopnje in pogoji dodeljevanja dodatkov

SVET EVROPSKE UNIJE JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti,

ob upoštevanju predloga Komisije, ki ga je predložila po posvetovanju z Odborom za Kadrovske predpise [1],

ker je, ob upoštevanju Uredbe Sveta (ES, ESPJ, Euratom) št. 2458/98 z dne 12. novembra 1998 o spremembi Uredbe (EGS, Euratom, ESPJ) št. 259/68 o Kadrovskih predpisih za uradnike in Pogojih za zaposlitev drugih uslužbencev Evropskih skupnosti ter drugih zanje veljavnih uredb o določanju prejemkov iz dela, pokojnin in drugih denarnih pravic v evrih [2], treba spremeniti Uredbo Sveta (ESPJ, EGS, Euratom) št. 300/76 [3],

SPREJEL NASLEDNJO UREDBO:

Člen 1

V Uredbi Sveta (ESPJ, EGS, Euratom) št. 300/76 se izraz "belgijski franki" nadomesti z izrazom "evri"; zneski, izraženi v belgijskih frankih, se nadomestijo z enakovrednimi zneski v evrih po menjalnem tečaju, ki ga določi Svet.

Uporabijo se pravila o zaokrožitvi zneskov iz Uredbe Sveta (ES) št. 1103/97 z dne 17. junija 1997 o nekaterih določbah v zvezi z uvajanjem evra [4].

Člen 2

1. januarja 1999 Komisija na podlagi te uredbe opravi pretvorbo zneskov iz Uredbe Sveta (EGS, Euratom, ESPJ) št. 300/76 iz belgijskih frankov v evre; te vrednosti se objavi v Uradnem listu Evropskih skupnosti v mesecu januarju 1999.

Člen 3

Ta uredba začne veljati z dnem objave v Uradnem listu Evropskih skupnosti.

Uporablja se od 1. januarja 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. novembra 1998

Za Svet

Predsednik

E. Hostasch

[1] UL C 192, 19.6.1998, str. 11.

[2] Glej UL L 307, 17.11.1998, str. 1.

[3] UL L 38, 13.2.1976, str. 1. Uredba, kakor je bila nazadnje spremenjena z Uredbo (Euratom, ESPJ, EGS) št. 2258/90 (UL L 204, 2.8.1990, str. 1).

[4] UL L 162, 19.6.1997, str. 1.

--------------------------------------------------
Uredba Komisije (ES) št. 519/1999

z dne 9. marca 1999

o spremembi Uredbe (ES) št. 293/98 glede datumov uveljavitve, ki se uporabljajo za operativne sklade organizacij proizvajalcev sadja in zelenjave in za pomoč pri skladiščenju suhega grozdja in fig

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za evro1, in zlasti člena 3(2) Uredbe,

ker Uredba Komisije (ES) št. 293/982, kakor je bila spremenjena z Uredbo (ES) št. 1551/983, določa datume uveljavitve, ki se uporabljajo za sadje in zelenjavo ter za predelano sadje in zelenjavo;

ker točka 2 Priloge k Uredbi Komisije (ES) št. 411/97 z dne 3. marca 1997 o podrobnih pravilih za uporabo Uredbe Sveta (ES) št. 2200/96 glede operativnih programov, operativnih skladov in finančne pomoči Skupnosti4, kakor je bila nazadnje spremenjena z Uredbo (ES) št. 1647/985, določa najvišji znesek režijskih stroškov, ki izpolnjujejo pogoje za vključitev v operativni program; ker je ta znesek letna vsota; ker je treba v skladu s členom 3(2) Uredbe (ES) št. 2799/98 in z odstopanjem od člena 4(2) Uredbe Komisije (ES) št. 2808/98 z dne 22. decembra 1998 o podrobnih pravilih za uporabo kmetijsko-monetarne ureditve za evro v kmetijstvu6, za ta znesek uporabiti menjalni tečaj, ki velja za druge elemente zadevnega operativnega sklada;

ker člen 9(4) Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo7, kakor je bila spremenjena z Uredbo (ES) št. 2199/978, predvideva pomoč pri skladiščenju suhega grozdja in fig; ker se ta pomoč dodeli za dejanski čas skladiščenja; ker je treba zaradi administrativne izvedljivosti in v skladu s členom 3(2) Uredbe (ES) št. 2799/98 določiti mesečni datum uveljavitve za dodelitev pomoči;

ker so ukrepi, predvideni s to uredbo, v skladu z mnenjem Skupnega upravljalnega odbora za sveže sadje in zelenjavo in za predelano sadje in zelenjavo,

SPREJELA NASLEDNJO UREDBO:

Člen 1

Uredba (ES) št. 293/98 se spremeni:

1. v členu 2 se doda naslednji odstavek 4:

"4. Datum uveljavitve kmetijskega menjalnega tečaja, ki se uporablja za enkratni znesek, določen v točki 2 Priloge k Uredbi (ES) št. 411/97, je 1. januar v letu, na katerega se ta znesek nanaša.";

2. v členu 8 se odstavek 3 nadomesti z naslednjim:

"3. Datum uveljavitve kmetijskega menjalnega tečaja, ki se uporablja za pomoč pri skladiščenju iz člena 9(4) Uredbe (ES) št. 2201/96, je prvi dan v mesecu, za katerega se dodeli pomoč."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. marca 1999

Za Komisijo

Franz Fischler

Član Komisije

1 UL L 349, 24.12.1998, str. 1.

2 UL L 30, 4.2.1998, str. 16.

3 UL L 202, 18.7.1998, str. 28.

4 UL L 62, 4.3.1997, str. 9.

5 UL L 210, 28.7.1998, str. 59.

6 UL L 349, 24.12.1998, str. 36.

7 UL L 297, 21.11.1996, str. 29.

8 UL L 303, 6.11.1997, str. 1.
Uredba Komisije (ES) št. 2502/1999

z dne 26. novembra 1999

o spremembi Uredbe (EGS) št. 2166/83 o sistemu izdajanja dovoljenj za določena ribolovna območja na območju severno od Škotske (območje Shetlandskih otokov)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3760/92 z dne 20. decembra 1992 o vzpostavitvi sistema Skupnosti za ribištvo in ribogojstvo [1], kakor je bila nazadnje spremenjena z Uredbo (ES) št. 1181/98 [2], in zlasti člena 7(2) Uredbe,

ob upoštevanju naslednjega:

(1) Uredba Komisije (EGS) št. 2166/83 z dne 29. julija 1983 o sistemu izdajanja dovoljenj za določena ribolovna območja na območju severno od Škotske (območje Shetlandskih otokov) [3] določa postopek sporočanja o gibanjih ribiških ladij Skupnosti, ki ribarijo na zadevnem območju.

(2) Uredba Komisije (ES) št. 1489/97 z dne 29. julija 1997 o podrobnih pravilih za uporabo Uredbe Sveta (EGS) št. 2847/93 v zvezi s satelitskim sistemom spremljanja plovil [4], kakor je bila nazadnje spremenjena z Uredbo (ES) št. 2445/1999 [5], določa posebne podatke, ki jih morajo sporočiti ribiška plovila Skupnosti, ki sodijo v satelitski sistem spremljanja plovil (SSP).

(3) da bi se zmanjšala obremenitev zadevnih ribičev, je treba iz zahtev za sporočanje o gibanjih izvzeti plovila, ki ribarijo na območju severno od Škotske (območje Shetlantskih otokov), za katera se uporablja SSP in ki sporočajo zahtevane podatke prek SSP.

(4) Uredbo (EGS) št. 2166/83 je treba ustrezno spremeniti.

(5) Ukrepi iz te uredbe so v skladu z mnenjem Upravljalnega odbora za ribištvo in ribogojstvo -

SPREJELA NASLEDNJO UREDBO:

Člen 1

Členu 4 Uredbe (EGS) št. 2166/83 se doda naslednji odstavek:

"3. Vendar so ribiška plovila Skupnosti, ki ribarijo na območju, na katerem se uporablja satelitski sistem nadzorovanja plovil (SSP), in ki pošiljajo podatke prek SSP-ja v skladu s členom 3 Uredbe Komisije (ES) št. 1489/97 *, izvzeta iz zahteve o sporočanju o njihovih gibanjih iz odstavka 1.

* UL L 202, 30.7.1997, str. 18."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. novembra 1999

Za Komisijo

Franz Fischler

Član Komisije

[1] UL L 389, 31.12--.1992, str. 1.

[2] UL L 164, 9.6.1998, str. 1.

[3] UL L 206, 30.7.1983, str. 71.

[4] UL L 202, 30.7.1997, str. 18.

[5] UL L 298, 19.11.1999, str. 5.
Uredba Komisije (ES) št. 2623/1999

z dne 10. decembra 1999

o spremembi Uredbe (EGS) št. 411/88 o metodi in obrestni meri, ki se uporabljata za izračun stroškov financiranja intervencijskih ukrepov, ki obsegajo odkup, skladiščenje in prodajo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1883/78 z dne 2. avgusta 1978 o splošnih pravilih za financiranje intervencij s strani Evropskega kmetijskega usmerjevalnega in jamstvenega sklada, Jamstvenega oddelka [1], kakor je bila nazadnje spremenjena z Uredbo (EGS) št. 1259/96 [2], ter zlasti člena 5 Uredbe,

ob upoštevanju naslednjega:

(1) Uredba Komisije (EGS) št. 411/88 [3], kakor je bila nazadnje spremenjena z Uredbo (EGS) št. 1644/89 [4], določa metodo in obrestno mero, ki se uporabljata za izračun stroškov financiranja intervencijskih ukrepov. Določa, da mora enotna obrestna mera ustrezati obrestnim meram za eku za trimesečni in dvanajstmesečni terminski tečaj, ki jih je zabeležil Statistični urad Evropskih skupnosti na evropskem skupnem trgu, ponderiranim z eno tretjino ali dvema tretjinama.

(2) Nova referenčna mera evropskega denarnega trga za evro, imenovana tudi EURIBOR, je bila uvedena 1. januarja 1999 skupaj z evrom. Nadomestila je različne nacionalne obrestne mere IBOR sodelujočih držav članic in jo mesečno objavlja Evropska centralna banka.

(3) Člen 3 Uredbe (EGS) št. 411/88 in Prilogo k tej uredbi je treba zaradi uvedbe evra spremeniti.

(4) Ukrepi, predvideni s to uredbo, so v skladu z mnenjem Odbora EKUJS,

SPREJELA NASLEDNJO UREDBO:

Člen 1

Uredba (EGS) št. 411/88 se spremeni:

1. Prvi pododstavek člena 3 se nadomesti z naslednjim besedilom:

"Obrestna mera, navedena v členu 5 Uredbe (EGS) št. 1883/78, ustreza obrestnim meram EURIBOR za trimesečni in dvanajstmesečni terminski tečaj, ponderiranim z eno tretjino ali dvema tretjinama."

2. Priloga se nadomesti s Prilogo k tej uredbi.

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. oktobra 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. decembra 1999

Za Komisijo

Franz Fischler

Član Komisije

[1] UL L 216, 5.8.1978, str. 1.

[2] UL L 163, 2.7.1996, str. 10.

[3] UL L 40, 13.2.1988, str. 25.

[4] UL L 162, 13.6.1989, str. 18.

--------------------------------------------------

PRILOGA

„PRILOGA

Referenčne obrestne mere iz člena 4(1a) [1]

1. Danska

Copenhagen interbank borrowing offered rate (CIBOR) za tri mesece

2. Grčija

Athens interbank borrowing offered rate (ATHIBOR) za tri mesece

3. Švedska

Stockholm interbank borrowing offered rate (STIBOR) za tri mesece

4. Združeno kraljestvo

London interbank borrowing offered rate (LIBOR) za tri mesece

5. Za druge države članice

Euro interbank borrowing offered rate (EURIBOR) za tri mesece

Opomba:

Te stopnje bodo zvišane za eno odstotno točko, kar ustreza bančni marži.

[1] Zadevne neto obrestne mere, tj. obrestne mere po odbitku možnega deleža, ki ustreza obdavčenju (pri viru odtegnjenemu davku itd.).

--------------------------------------------------
Uredba Komisije (ES) št. 2780/1999

z dne 27. decembra 1999

o spremembi Uredbe (ES) št. 2449/96 o odpiranju in upravljanju določenih letnih tarifnih kvot za izdelke, zajete v oznakah KN 0714 10 91, 0714 10 99, 0714 90 11 in 0714 90 19 s poreklom iz določenih tretjih držav razen Tajske

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1095/96 z dne 18. junija 1996 o uporabi koncesij v skladu s Seznamom CXL, pripravljenem po zaključku pogajanj v okviru odstavka 6 člena XXIV GATT [1] in zlasti člena 1(1) Uredbe,

ob upoštevanju naslednjega:

(1) Uredba (ES) št. 2449/96 [2] določa podrobna pravila za uporabo določenih letnih tarifnih kvot, po katerih je izdelke iz oznak KN 0714 10 91, 0714 10 99, 0714 90 11 in 0714 90 19 s poreklom iz nekaterih tretjih držav razen Tajske mogoče uvoziti v Skupnost po znižani stopnji dajatev.

(2) Podrobna pravila za uporabo predvidevajo izdajo uvoznih potrdil, ki jih pristojni organi držav članic izdajo, le če se Komisija vnaprej strinja z njihovo izdajo.

(3) Čeprav je ta določba nastala iz želje po urejenem upravljanju kvot, so izkušnje pokazale, da je nepotrebna in otežuje upravljanje.

(4) Zato jo je treba izbrisati, pri tem pa poskrbeti, da bo Komisija takrat, ko se izdajajo potrdila, imela dovolj časa za intervencijo pri nacionalnih organih, kjer se pojavljajo problemi.

(5) Ukrepi, predvideni s to uredbo, so v skladu z mnenjem Upravljalnega odbora za žita -

SPREJELA NASLEDNJO UREDBO:

Člen 1

Odstavka 4 in 5 člena 8 Uredbe (ES) št. 2449/96 se nadomestita:

"4. Uvozna potrdila se izdajajo četrti delovni dan po datumu vložitve, razen če je Komisija obvestila organe države članice po telefaksu ali teleksu, da pogoji za izdajo zadevnih potrdil niso bili izpolnjeni.

V takih primerih Komisija, če je to potrebno, po posvetu z organi v tretji državi sprejme ustrezne ukrepe.

5. Uvozna potrdila za izdelke s poreklom iz Indonezije ali Kitajske, v zvezi s katerimi so vloge vložene v decembru za naslednje leto, se ne izdajo pred prvim delovnim dnem v januarju zadevnega leta."

Člen 2

Ta uredba začne veljati 1. januarja 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. decembra 1999

Za Komisijo

Margot Wallström

Članica Komisije

[1] UL L 146, 20.6.1996, str. 1.

[2] UL L 333, 21.12.1996, str. 14.
Uredba Komisije (ES) št. 568/1999

z dne 16. marca 1999

o spremembah Uredbe Sveta (ES) št. 577/97, o nekaterih podrobnih pravilih za uporabo Uredbe Sveta (ES) št. 2991/94 o določitvi standardov za mazave maščobe, in Uredbe Sveta (EGS) 1898/87 o zaščiti poimenovanj, ki se uporabljajo pri trženju mleka in mlečnih proizvodov

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2991/94 z dne 5. decembra 1994, o določitvi standardov za mazave maščobe [1] in zlasti člena 8 Uredbe,

ob upoštevanju Uredbe Sveta (EGS) št. 1898/87 z dne 2. julija 1987 o zaščiti poimenovanj, ki se uporabljajo pri trženju mleka in mlečnih proizvodov [2], kot je bila nazadnje spremenjena z Uredbo Sveta (ES) št. 222/98 [3], in zlasti člena 4(2) Uredbe,

ker Uredba Komisije (ES) št. 577/97 [4], kot je bila nazadnje spremenjena z Uredbo (ES) št. 2521/98 [5], predpisuje posebna pravila za uporabo oznake "maslo" za skupino proizvodov, ki vsebujejo maslo, sladkor in alkohol; ker se priznava, da nekateri izmed teh proizvodov izpolnjujejo zahteve za odstopanje od tradicionalnih oznak, kot je določeno v členu 2(2) Uredbe (ES) št. 2991/94; ker so ti izdelki v Prilogi I k Uredbi (ES) 577/97 opredeljeni kot proizvodi z minimalno vsebnostjo maščobe 34 %;

ker se glede na dodatne informacije, ki jih je priskrbela Velika Britanija zdi, da imajo nekateri tradicionalni proizvodi maščobno vsebnost reda 20 %; ker bi bilo torej treba Prilogo I k Uredbi (ES) 577/97 ustrezno prilagoditi;

ker ustrezni Upravljalni odbori niso predložili svojih mnenj v času, ki so ga predpisali njihovi predsedniki,

SPREJELA NASLEDNJO UREDBO:

Člen 1

V prvi alinei točke V Priloge I k Uredbi (ES) 577/97, se "34 %" zamenja z "20 %".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. marca 1999

Za Komisijo

Franz Fischler

Član Komisije

[1] UL L 316, 9.12.1994, str. 2.

[2] UL L 182, 3.7.1987, str. 36.

[3] UL L 28, 1.2.1998, str. 1.

[4] UL L 87, 2.4.1997, str. 3.

[5] UL L 31, 25.11.1998, str. 12.

--------------------------------------------------
Uredba Komisije (ES) 379/1999

z dne 19. februarja 1999,

o spremembi Uredbe (EGS) 2568/91 o značilnostih oljčnega olja in olja iz oljčnih tropin ter ustreznih analiznih metodah

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta 136/66/EGS z dne 22. septembra 1966 o skupni ureditvi trga z olji in mastmi [1], kakor je bila nazadnje spremenjena z Uredbo (ES) 1638/98 [2], ter zlasti člena 35a Uredbe,

ker je Uredba Komisije (EGS) 2568/91 [3], kakor je bila nazadnje spremenjena z Uredbo (ES) 2248/98 [4], določila značilnosti oljčnega olja in olja iz oljčnih tropin ter ustrezne analizne metode

kjer naj bi za uskladitev pogojev priprave vzorcev oljčnega olja za analizo, kakor je določeno v Uredbi (EGS) 2568/91, ta uredba zahtevala uporabo mednarodnega standarda EN ISO 5555 poleg standarda EN ISO 661, ki že velja;

ker naj bi bila za uvedbo obdobja prilagoditve novim standardom ter časa za vpeljavo načinov za njihovo izvajanje uporabnost te uredbe odložena;

ker so ukrepi, predvideni v tej uredbi, skladni z mnenjem Upravnega odbora za olja in masti;

SPREJELA NASLEDNJO UREDBO:

Člen 1

Člen 2(3) Uredbe (EGS) 2568/91 se nadomesti z naslednjim:

"3. Vzorci za določanje značilnosti olja, kot je določeno v Prilogi I, se jemljejo skladno z mednarodnimi standardi EN ISO 661 o pripravi preskusnih vzorcev ter EN ISO 5555 o vzorčenju."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporabljati se začne prvi dan četrtega meseca po začetku veljavnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. februarja 1999

Za Komisijo

Franz Fischler

Član Komisije

[1] UL 172, 30.9.1966, str. 3025/66.

[2] UL L 210, 28.7.1998, str. 32.

[3] UL L 248, 5.9.199

1, str. 1.

[4] UL L 282, 20.10.1998, str. 55.
Uredba Komisije (ES) št. 1024/1999

z dne 18. maja 1999

o spremembi Uredbe (ES) št. 1595/98 o spremembi Uredbe (ES) št. 2603/97 o določitvi podrobnih izvedbenih pravil za uvoz riža s poreklom iz držav AKP ali čezmorskih držav in ozemelj (ČDO) in določitvi posebnih podrobnih pravil o delnem povračilu uvoznih dajatev za riž s poreklom iz držav AKP

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1706/98 z dne 20. julija 1998 o režimih, ki se uporabljajo za kmetijske proizvode s poreklom iz afriških, karibskih in pacifiških držav (države AKP), s katero se razveljavi Uredba (EGS) št. 715/90 [1], in zlasti člena 30(1) Uredbe,

(1) ker člen 2(3) Uredbe Komisije (ES) št. 1595/98 [2] v drugem pododstavku pod točko (c) določa predložitev originala potrdila o gibanju blaga EUR 1 kot dokaz, da so carinski organi države AKP izvoznice prejeli plačilo dopolnilne izvozne takse;

(2) ker so ti pogoji povzročili nekatere upravne težave; ker je zato potrebno, da se z overjeno kopijo potrdila o gibanju blaga EUR 1, iz katerega so razvidni potrebni vpisi v okence 7, dokaže plačilo dopolnilne izvozne dajatve;

(3) ker so ukrepi, predvideni v tej uredbi, v skladu z mnenjem Upravljalnega odbora za žita,

SPREJELA TO UREDBO:

Člen 1

V členu 2(3) Uredbe (ES) št. 1595/98 se drugi pododstavek pod točko (c) nadomesti z naslednjim pododstavkom:

"Ta dokaz se zagotovi, ko se predloži kopija potrdila o gibanju blaga EUR 1, ki so ga potrdili carinski organi države članice, kjer je bilo blago sproščeno v prost promet, in ga pravilno izpolnili carinski organi države AKP – izvoznice z enim od naslednjih vnosov v okence 7:

Znesek v državni valuti:

- Tasa complementaria percibida a la exportación del arroz,

- Særafgift, der opkræves ved eksport af ris,

- Bei der Ausfuhr von Reis erhobene ergänzende Abgabe,

- Συμπληρωματικός φόρος εισπραχθείς κατά την εξαγωγή του ρυζιού,

- Complementary charge collected on export of rice,

- Taxe complémentaire perçue à l'exportation du riz,

- Tassa complementare riscossa all' esportazione del riso,

- Bij uitvoer van de rijst opgelegde bijzondete heffing,

- Imposiçăo complementar cobrada na exportaçăo do arroz,

- Riisin viennin yhtcydessä perttävä täydentävä maksu,

- Särskild avgift för risexport,

(podpis in uradni žig)."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. maja 1999

Za Komisijo

Franz Fischler

Član Komisije

[1] UL L 215. 1.8.1998, str. 12.

[2] UL L 208, 24.7.1998, str. 21.

--------------------------------------------------
Uredba Komisije (ES) št. 2256/1999

z dne 25. oktobra 1999

o spremembi Uredbe (ES) št. 1621/1999 o določitvi podrobnih pravil za uporabo Uredbe Sveta (ES) št. 2201/96 glede pomoči pri pridelavi grozdja za proizvodnjo nekaterih sort rozin

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo [1], kakor je bila spremenjena z Uredbo (ES) št. 2199/97 [2], in zlasti člena 7(5) Uredbe,

ob upoštevanju naslednjega:

(1) Člen 13(2)(c) Uredbe Komisije (ES) št. 1621/1999 z dne 22. julija 1999 o določitvi podrobnih pravil za uporabo Uredbe Sveta (ES) št. 2201/96 glede pomoči pri pridelavi grozdja za proizvodnjo nekaterih sort rozin [3], določa 15. oktober kot rok za sklenitev pogodb za tržno leto 1999/2000. Ta rok se je zdaj izkazal kot prekratek, še zlasti v določenih regijah Skupnosti, kjer ni organizacij proizvajalcev. V takih okoliščinah je treba ta rok spet prestaviti na 1. november 1999.

(2) Ukrepi iz te uredbe so v skladu z mnenjem Upravljalnega odbora za predelano sadje in zelenjavo

SPREJELA NASLEDNJO UREDBO:

Člen 1

Člen 13(2)(c) Uredbe (ES) št. 1621/1999 se nadomesti z naslednjim:

"(c) pogodbe, predvidene v členu 5, podpišejo proizvajalci ali organizacije proizvajalcev, vključno s tistimi iz (a) zgoraj in predelovalci, ki so vložili zahtevek za vnos v podatkovno bazo; pogodbe za tržni leti 1999/2000 in 2000/01 se sklepajo do 1. novembra 1999 oziroma 1. septembra 2000."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. oktobra 1999

Za Komisijo

Franz Fischler

Član Komisije

[1] UL L 297, 21.11.1996, str. 29.

[2] UL L 303. 6.11.1997, str. 1.

[3] UL L 192, 24.7.1999, str. 21.

--------------------------------------------------